钦定古今图书集成/明伦汇编/闺媛典/第365卷 > 《𨚍风柏舟五章》
## 钦定古今图书集成/明伦汇编/闺媛典/第365卷 > 《𨚍风柏舟五章》

〈古序〉言仁而不遇也。卫顷公之时，仁人不遇，小人在侧。〈朱注〉妇人不得于其夫，故以《柏舟》自比。《列女传》以此为妇人之诗。今考其辞气，卑顺柔弱，且居变风之首，而与下篇相类，岂亦庄姜之诗也欤？

汎彼柏舟，亦汎其流。耿耿不寐，如有隐忧。微我无酒，
以敖以游。〈比也〉

我心匪鉴，不可以茹。亦有兄弟，不可以据。薄言往愬，
逢彼之怒。〈赋也〉

我心匪石，不可转也。“我心匪席”，不可卷也。威仪棣棣，
不可选也。〈赋也〉

忧心悄悄，愠于群小。觏闵既多，受侮不少。静言思之，
《寤辟》有摽。〈赋也〉

日居月诸，胡迭而微？心之忧矣，如匪澣衣。静言思之，
不能奋飞。〈比也〉